Je Jehans de Joudes, escuiers, filz çay en arriers mons. Guion de Joudes, chevaliers, fais savoir à touz... que je suis hons de main et de bouche à très noble baron mon amé signor Jeham de Chalon, signour d’Allay, et hay repris de luy en fié permaignablemant, à tenir de luy et de ses hoirs, ce que je hay et puis et doi avoir en la vile et es apartenances de Mastrigney, lesquex choses sunt de mon propre alluef, c’est assavoir: Jacquet, de Mastrigney, et sui mès; Guillaume, de Mastrygnie, et son mès; Haymon de Painchont, de Mastringnye, et sum mès; Jehan Pachont, de Mastringnye, et sui mès; lesquex choses et lesquex mex, ensamble les appendises.... En tesmoignaige de laquel chose, je prie et requier discrez, religious et honestes homes Hugues, abbé dou Mirour, de l’ordre de Citiaux, et Guillaume, priour de Gygnye, de l’ordre de Clugnie, qu’il metent lour seaux en ces presantes lettres... Données en l’am de grace mil CC LXXXX, ou mois de may.